Շինջի Կագավա

Շինջի Կագավա (ճապ. 香川 真司, մարտի 17, 1989(1989-03-17), Կոբե, Ճապոնիա), ճապոնացի ֆուտբոլիստ, կիսապաշտպան։ Դորտմունդի Բորուսիայիի և Ճապոնիայի հավաքականի խաղացող, 2011 թվականի Ասիայի գավաթի հաղթող։ Պրոֆեսիոնալ ֆուտբոլիստի կարիերան սկսել է «Սերեսո Օսակա» ակումբում, որից հետո 2010 թվականին տեղափոխվել է Դորտմունդի Բորուսիա։ Երկու տարի Բորուսիայում անցկացնելուց հետո 4 տարվա պայմանագիր է կնքել «Մանչեսթեր Յունայթեդ»-ի հետ։ Երկու տարի անց նա վերադարձավ Բորուսիա։ Հայտնի է իր տեխնիկայով, գոլ և ճշգրիտ փոխանցում տալու ունակությամբ։ 2012 թվականին ճանաչվել է Ասիայի լավագույն խաղացող։


== Ակումբային կարիերա ==


=== «Սերեսո Օսակա» ===
Շինջին ծնվել է Կոբեում և հաճախել իր քաղաքի ֆուտբոլային դպրոցը։ 12 տարեկանում հրավեր է ստանում Միյագիի ակադեմիայից, որտեղից էլ 16 տարեկանում հրավիրվեց «Սերերե Օսակա» ակումբ։ Նա առաջին ճապոնացի ֆուտբոլիստն է, ով դպրոցը ավարտելուց հետո միանգամից պրոֆեսիոնալ պայմանագիր է կնքել։ 2007 թ.-ին նա նորամուտը նշեց ակումբում՝ երկրորդ Ջեյ-լիգայում։ 2009 թ.-ին օգնեց իր թիմին վերադառնալ Ջեյ-լիգա։ 2010 թ.-ին նա նորամուտը նշեց Ջեյ լիգայում, անցկացրեց 11 խաղ և իր հաշվին գրանցեց 7 գնդակ։


=== «Բորուսիա Դորտմունդ» ===
«Սերեսո Օսակայում» հիանալի սկիզբը դուր եկավ Դորտմունդի Բորուսիայի մարզիչ Յուրգեն Կլոպին։ Նա մտածում էր, որ Կագավան ավելի կհզորացնի ակումբը։ 2010 թ.-ի հուլիսի 1-ին հայտնի դարձավ, որ ակումբները համաձայնվել են Կագավայի տեղափոխության հարցում։ Հուլիսի 12-ին Շինջին դորտմունդցիների հետ երեք տարվա պայմանագիր կնքեց. Տրանսֆերային արժեքը կազմում էր 300.000€։ Հուլիսի 13-ին՝ «Լոտտեի» դեմ կայացած խաղում, Կագավան նշեց նորամուտը։ Հանդիպումն ավարտվեց «դեղնա-սևերի» հաղթանակով (4։1), Շինջին առաջին րոպեից խաղի էր դուրս եկել և մինչև երկրորդ խաղակեսի փոխարինումը՝ լավ խաղ ցուցադրել։


=== «Մանչեսթեր Յունայթեդ» ===
2012 թ.-ի հունիսի 5-ին Կագավան տեղափոխվեց անգլիական «Մանչեսթեր Յունայթեդ»։ Հունիսի 22-ին Կագավան Մանչեսթերում բուժզննում անցավ և թույլտվություն ստացավ աշխատել և ակումբի հետ քառամյա պայմանագիր կնքեց։ Օգոստոսի 20-ին «Էվերթոնի» դեմ խաղում նա նշեց իր նորամուտը անգլիական ակումբի կազմում։ Օգոստոսի 25-ին նա առաջին գոլը գրանցեց «Յունայթեդի» կազմում՝ «Ֆուլհեմի» դեմ խաղում։»:
2013 թ.-ի մարտի 2-ին կայացած «Նորվիչ Սիթիի» դեմ խաղում իր առաջին հեթ-թրիկը գրանցեց «Մանչեսթերի» կազմում.


=== Վերադարձը «Բորուսիա» ===
2014 թ.-ի օգոստոսի 31-ին 8.000.000€-ի դիմաց վերադարձավ Դորտմունդ։ Վերադարձից հետո՝ հենց առաջին խաղում գոլ խփեց և օգնեց իր թիմին 3:1 հաշվով պարտութան մատնել «Ֆրայբուրգին».


== Կարիերան հավավքականում ==
2007 թ.-ի պաշտոնական աշխարհի առաջնության մասնակից է։ Մասնակցել է 2008 թ.-ի ամառային օլիմպիական խաղերին։ 2008 թ.-ի մայիսի 24-ին նա նորամուտը նշեց Ճապոնիայի հավաքականում՝ Կոտ դԻվուարի դեմ ընկերական խաղում, որտեղ Ճապոնիան հաղթանակ տոնեց 1:0 հաշվով։


== Ձեռքբերումներ ==


=== Ակումբային ===
 Բորուսիա Դորտմունդ

Գերմանիայի չեմպիոն (2)։ 2010/11, 2011/12
Գերմանիայի գավաթի մրցանակակիր։ 2012 Մանչեսթեր Յունայթեդ

Պրեմիեր լիգայի հաղթող։ 2012/13
Անգլիայի սուպերգավաթակիր։ 2013 Ճապոնիայի հավաքական

2011 թ.-ի Ասիայի գավաթի մրցանակակիր Բորուսիա Դորտմունդ

Գերմանիայի սուպերգավաթի մրցանակակիր։ 2014


=== Անձնական ===
Լավագույն ասիական լեգեոներ։ 2012


== Վիճակագրություն ==


== Անձնական կյանք ==
Կագավայի «Մանչեսթեր» տեղափոխվելուց հետո բրիտանացիները ասում էին, որ Շինջին հանդիպում է ճապոնացի Ամերի Իտինոսե-ի հետ։ Հետո խոսակցությունները դադարեցին։


== Ծանոթագրություններ ==


== Արտաքին հղումներ ==
«Պրոֆիլը «Մանչեսթեր Յունայթեդ»-ի պաշտոնական կայքում» (անգլերեն)։ ManUtd.com։ Վերցված է 2013-10-08 
«Ֆուտբոլիստի պրոֆիլը» (գերմաներեն)։ Weltfussball.de։ Արխիվացված օրիգինալից 2012-05-02-ին։ Վերցված է 2010-07-17 
«Ֆուտբոլիստի պրոֆիլը» (գերմաներեն)։ Fussballdaten.de։ Արխիվացված օրիգինալից 2012-05-02-ին։ Վերցված է 2010-07-17 
«Ֆուտբոլիստի պրոֆիլը» (գերմաներեն)։ Transfermarkt.de։ Արխիվացված օրիգինալից 2012-05-02-ին։ Վերցված է 2010-07-17 
«Ֆուտբոլիստի պրոֆիլը» (անգլերեն)։ Soccerbase.com